PRITARTA

Tauragės rajono savivaldybės tarybos

2016m. balandžio 27d. sprendimu Nr.1-119

**TAURAGĖS „AUŠROS“ PAGRINDINĖS MOKYKLOS DIREKTORĖS**

**SNIEGUOLĖS BASTAKIENĖS 2015 METŲ VEIKLOS ATASKAITA**

**1.Mokyklos pristatymas (2015m.)**

**1.1. Pavadinimas, adresas, kontaktai**: Tauragės „Aušros“ pagrindinė mokykla, kodas 190469094. Mokyklos adresas – Aerodromo g. 6, LT – 72186 Tauragė. Kontaktai: tel.:(8-446) 727 06 Faks.:(8 446) 7 27 06 [el. paštas](mailto:el.%20paštas): [arastine@zebra.lt](mailto:arastine@zebra.lt)

**1.2. Mokyklos kontekstas:** Tauragės „Aušros“ pagrindinė mokykla įsteigta 1990 metais. Nuo įsteigimo iki 2006m. rugsėjo 1d. ji buvo vidurinė mokykla. Mokykla įsikūrusi individualių namų kvartale, miesto pakraštyje. Mokyklos patalpose įsikūrusi miesto „Vymerio“ biblioteka ir Kauno kolegijos Tauragės skyrius. Ugdymas organizuojamas lietuvių kalba. Tauragės „Aušros“ pagrindinė mokykla yra savivaldybės biudžetinė bendrojo ugdymo mokykla, vykdanti formaliojo švietimo programas: priešmokyklinio, ikimokyklinio, pradinio ir pagrindinio ugdymo ir neformaliojo švietimo programas. Demografinė situacija nėra palanki mokyklai. Daugiau negu 3km važiuoja 12,7 proc. moksleivių. Mokykla mokyklinio autobusiuko neturi. Mokykla neturi savo stadiono, tačiau gali naudotis miesto stadionu. Tai nėra labai patogu, nes jis yra maždaug už 300 metrų. Daugumos mokyklą lankančių mokinių šeimų socialinė – ekonominė padėtis yra vidutinė. 65 (21,7 %) mokiniai gauna nemokamą maitinimą, yra 43 šeimos menkai materialiai apsirūpinusios, 34 nepilnos šeimos (vienas iš tėvų augina vaikus). Mokykloje mokosi 15 mokinių iš socialinės rizikos šeimų.

**1.3. Mokyklos vadovas**: nuo 2009m. gruodžio 18d. mokyklai vadovauja Snieguolė Bastakienė, atestuota antrai vadybinei kvalifikacinei kategorijai (2015m. gruodžio mėn. nustatyta veiklos ir kompetencijos atitiktis turimai kvalifikacinei kategorijai).

**1.4. Mokinių skaičius 2015m. rugsėjo 1d.**

1–4 klasėse mokėsi 116 mokinių, 5–10 klasėse – 171 mokinys, priešmokyklinėje grupėje – 12 mokinių. Iš viso 299 mokiniai. Mokykloje mokosi 46 (15,4%) specialiųjų ugdymosi poreikių mokiniai.

**1.5. Personalas:** darbuotojų skaičius neviršija savivaldybės tarybos nustatyto didžiausio leistino skaičiaus, mokykloje dirba 60 darbuotojų:

***34 mokytojai*** iš jų 5 mokytojai dirba antraeilėse pareigose, 1 vaiko auginimo atostogose

Mokytojų kvalifikacija: 1 mokytojas ekspertas;

22 mokytojai metodininkai,

6 vyresnieji mokytojai,

5 mokytojai.

***6 administracijos darbuotojai*** (5,6 etato):

direktorius – II vadybos kvalifikacinė kategorija,

direktoriaus pavaduotojas ugdymui – II vadybos kvalifikacinė kategorija,

direktoriaus pavaduotojas ugdymui – neatestuotas,

direktoriaus pavaduotojas ūkio reikalams,

vyr. buhalterė,

raštinės vedėja;

***4 pagalbos mokiniui specialistai*** (3,2 etato): logopedas, specialusis pedagogas, socialinis pedagogas, skaityklos vedėja

***16 aptarnaujančio personalo darbuotojų*** (15,1 etato)

**1.6. Naudojamos patalpos**

|  |  |
| --- | --- |
| Mokyklos naudingas plotas (be Kolegijos „Vymerio“ bibliotekos) | 7697,63 m2 |
| Kauno kolegijos Tauragės skyriaus plotas | 1078,87 m2 |
| Miesto „Vymerio“ bibliotekos plotas | 133,26 m2 |
| **Bendras mokyklos naudingas plotas (be sklepų)** | **8909,76 m2** |
| Kabinetai ir klasės | |
| Priešmokyklinio ugdymo klasė | 1vnt. |
| Pradinių klasių kabinetai | 8 vnt. |
| Dalykiniai kabinetai | 18 vnt. |
| Mokinių tarybos kabinetas | 1 vnt. |
| Spec pedagogės kabinetas | 1 vnt. |
| Soc. pedagogės kabinetas | 1 vnt. |
| Logopedės kabinetas | 1 vnt. |
| Sveikatos priežiūros kabinetas | 1 vnt. |
| Mokytojų kambarys | 1 vnt. |
| Posėdžių, seminarų, konferencijų kabinetas | 1 vnt. |
| Mokyklos muziejus | 2 vnt. |
| Sporto salė (didžioji ir mažoji) | 2 vnt. |
| Aktų salė | 1 vnt. |
| Valgykla | 1 vnt. |
| Mokyklos skaitykla | 1 vnt. |
| Stalo teniso salė | 1 vnt. |
| Administracijos patalpos (direktoriaus, pavaduotojų, raštinės vedėjos, vyr.buhalterės kabinetai) | 6 vnt. |
| Mokinių rūbinės | 40 vnt. |
| Archyvo patalpos | 2 vnt |
| Oranžerija | 1 vnt. |

**1.7. Asignavimų naudojimas 2015m.**

**Mokinio krepšelio lėšos**

|  |  |  |  |  |
| --- | --- | --- | --- | --- |
| **IŠLAIDŲ RŪŠIS** | **Skirta lėšų** | **Panaudotos lėšos** | **Perkelta** | **Papildomai skirta lėšų** |
| Darbo užmokestis ir socialinio draudimo įmokos | 329 993 | 367 801 |  | **37 808** |
| **PREKIŲ IR PASLAIGŲ NAUDOJIMAS** | | | | |
| Vadovėliai | 2 320 | 603 | - 1 717 |  |
| Mokymo priemonės | 2 944 | 4661 | + 1 717 |  |
| Mokytojų kvalifikacijos tobulinimas | 818 | 818 |  |  |
| Mokinių pažintinė veikla | 300 | 300 | - |  |
| Mokinių profesinis orientavimas | 91 | 91 | - |  |
| IKT diegti ir naudoti | 752 | 752 |  |  |
| *Prekių ir paslaugų naudojimas* | *7 225* | *7 225* |  |  |
| **VISO** | **337 218** | **375 026** |  | **37 808** |

**Pastaba:** liko neatsiskaityta su SODRA 2744,98 Eur.

**Savivaldybės biudžeto lėšos**

|  |  |  |  |
| --- | --- | --- | --- |
| **IŠLAIDŲ RŪŠIS** | **Skirta lėšų 2015m.** | **Panaudotos lėšos 2015m.** | **Perkelta 2015m.** |
| Darbo užmokestis ir socialinio draudimo įmokos. | 108 617 | 108 582 | - 35 |
| PREKIŲ IR PASLAUGŲ NAUDOJIMAS | | | |
| Medikamentai (ir darbuotojų sveikatos tikrinimas) | 450 | 395 | -55 |
| Ryšių paslaugos | 1 770 | 1 805 | +35 |
| Transporto išlaikymas | 594 | 694 | +100 |
| Spaudiniai | 203 | 199 | -4 |
| Kvalifikacijos kėlimas | 232 | 334 | +102 |
| Kitos prekės | 4 344 | 13 535 | + 9 191 |
| Komunalinės paslaugos | 50 664 | 41 669 | -8 995 |
| Kitos paslaugos | 2 353 | 1 979 | -374 |
| **VISO** | **60 610** | **60 610** | **+ 9 191** |
| **Papildomai skirta**   * materialiojo turto einamajam remontui ir prekių įsigijimui * Kompiuterių klasė * Pakeisti mokyklos langai ir durys (iš Valstybės investicijų programų) |  | **22 476**  **15 726**  **6750**  **101 367**  **Viso 123 843** |  |
| **VISO:** | **169 227** | **191 668** |  |

**Pastaba:** Liko neapmokėtos gruodžio mėn gautos sąskaitos: TEO 57,44Eur., Lietuvos paštas 2,9Eur. Lukoil Baltija 4,94Eur., Lesto 569,66Eur. Energijos tiekimas 506,78 Eur.

Viso: 1141,72Eur.

2015 metais papildomai skirtos savivaldybės biudžeto lėšos (**22 476Eur.**) panaudotos:

- atlikti kapitaliniai remontai mokyklos darbuotojų tualetuose (dviejuose)

- atlikti kapitaliniai remontai kabinetuose: 213kab. 322kab, 221kab. 112kab. (skaitykla),

- 124kab. pakeista grindų danga;

- nupirkti nauji kompiuteriai kompiuterių klasei

Mokyklos sutaupytos lėšos (**9 191Eur.**) panaudotos:

* Pakeisti radiatoriai 220kab. (2vnt.)
* Nupirktos žaliuzės 322kab; 221kab; 223kab.
* Nupirkti 4 projektoriai su laikikliais 322kab; 124kab; 128kab; 218kab;
* Atnaujinti mokykliniai suolai 314kab; 315kab; 213kab
* Ekranas 322kab; mokyklinė lenta 314kab.
* Nupirkta grindų danga 314kab
* Pakeisti šviestuvai aktų salėje
* Nešiojamas kompiuteris renginiams (pavaduotoja Ala)
* Apple iPad 1vnt. (skaitykloje)

**Specialiosios programos lėšos.**

Gautos lėšos 2 503 Eur.. (už patalpų nuomą ir įmokos už paslaugas)

Lėšos panaudotos:

|  |  |
| --- | --- |
| Mokinių skatinimui (edukacinė kelionė į Klaipėdą) | 202 Eur. |
| Mokyklos renginių organizavimui | 959 Eur. |
| Mokinių poilsio kampeliui (1A fojė) | 128 Eur. |
| Mokyklos oranžerijos priežiūrai | 111 Eur. |
| Viso: | **1400 Eur.** |
| Darbo užmokestis ir socialinis draudimas | 1 103 Eur |
| **VISO:** | **2 503 Eur.** |

**Pastaba:** Tėvų klasės surinktos lėšos: 222,20 Eur panaudotos poilsio kampelio (1A foje) baldams.

**Sveikatos priežiūra mokykloje**

|  |  |
| --- | --- |
| Darbo užmokestis ir socialinis draudimas | 2 132 Eur. |
| Prekių ir paslaugų naudojimas: | 540 Eur. |
| Medikamentai | 118 Eur. |
| Kitos prekės | 315 Eur. |
| Kvalifikacijos kėlimas | 9 Eur. |
| Komunalinės paslaugos | 98 Eur. |
| **VISO:** | **2 672 Eur.** |

**Viešųjų darbų programos lėšos**

Gauta lėšų 2 211Eur.. iš jų: 2066 Eur..darbo užmokesčiui ir socialiniam draudimui,

(įdarbinti šeši žmonės, birželį – rugpjūtį)

145 Eur. medžiagoms.

**Gautos paramos lėšos (2% gyventojų pajamų mokesčio)**

2014metų likutis 943,63 Eur.

2015metais 2% paramos lėšos pravesta 1411,13 Eur.

Viso: 2354,76 Eur.

Išleista:

|  |  |
| --- | --- |
| Ekskursijai 4b kl. | 144,81 |
| Nupirkti du suolai (121 kab.) | 97,26 |
| **VISO:** | **242,07** |

Likutis: 2112,69 Eur.

**Įgyvendinti projektai mokykloje:**

1. Visuomenės sveikatos rėmimo programa “Svekatos dienos mokykloje 5” 400 Eur.

2. Vaikų socializacijos (vasaros poilsio programa) “Saulės ratu” 350 Eur.

2. “Erasmus +” programos KA2 bendrojo ugdymo sektoriaus tarpmokyklinės strateginės partnerystės projektas “Aktyvi visuomenė ir aplinkos suvokimas per formalų ir neformalų mokymą” 2015-09-01 iki 2017-08-31 skirta 23 308 Eur.

3. Nacionalinis VšĮ „Elektronikos gamintojų ir importuotojų organizacijos“ ir VšĮ „Ekošviesa“ inicijuotas ir kartu su partneriais įgyvendinamas aplinkosauginis projektas „Mes rūšiuojam“. Dalyvavo 1-10 klasių mokiniai, 1-4 klasių mokiniai laimėjo I vietą - prizas - 300 EUR. (Už surinktas atliekas – 215 EUR., už makulatūrą – 37 EUR).

Viso už projektus gauta: **24 610 Eur.**

**1.8. Mokyklos savivalda**:

Mokyklos taryba – aukščiausia mokyklos savivaldos institucija, telkianti mokinių, jų tėvų (ar vaiko globėjų, rūpintojų) ir mokytojų atstovus svarbiausiems mokyklos veiklos tikslams numatyti ir uždaviniams spręsti. Mokyklos taryba sudaro 15 narių: 5 tėvai ar kiti teisėti mokinio atstovai, 5 mokytojai, ir 5 7-10 klasių mokiniai. Mokyklos tarybos pirmininkė Rita Grigalienė. Mokyklos taryba posėdžiavo 5 kartus.

Mokytojų taryba – nuolat veikianti mokyklos savivaldos institucija mokytojų profesiniams ir bendriesiems ugdymo klausimams spręsti Mokytojų tarybą sudaro mokyklos direktorius, direktoriaus pavaduotojai ugdymui, visi mokykloje dirbantys mokytojai, sveikatos priežiūros specialistas, soc. pedagogas. spec. pedagogas, logopedas, skaityklos vedėja. Mokytojų taryba posėdžiavo 12 kartų.

Metodinė taryba – nuolat veikianti savivaldos institucija, kurią sudaro mokyklos direktorius, direktoriaus pavaduotojai ugdymui ir mokytojų metodinių grupių pirmininkai. Metodinės tarybos pirmininkė, direktoriaus pavaduotoja ugdymui, Ala Venckienė. Metodinė taryba siekė nuolatinio mokytojų kompetencijos augimo ir ugdymo kokybės. Užtikrino metodinį ir dalykinį mokytojų bendradarbiavimą. Įvyko 11 metodinės tarybos posėdžių.

Mokinių taryba – nuolat veikianti mokinių savivaldos institucija, renkama vieneriems mokslo metams. Mokinių tarybą sudaro 5-10 klasių seniūnai, išrinkti klasių mokinių susirinkimuose. Mokinių tarybos pirmininkė 8a klasės mokinė Jovita Beržinytė. Mokinių taryba atstovavo ir gynė mokinių teises bei interesus, išanalizavo mokyklinių uniformų dėvėjimo tvarką ir pasiūlė papildymus, rengė tolerancijos ir prevencines akcijas bei renginius, organizavo mokinių laisvalaikį. Mokinių taryba posėdžiavo 5 kartus.

2014m. įsteigta „Tėvų klasė“ sudaryta iš 1-8 klasių mokinių tėvų. „Tėvų klasei“ vadovauja Rita Grigalienė. „Tėvų klasės“ susirinkimai vyksta kiekvieną mėnesį jos nariai skatina pilietines, kūrybines mokinių, tėvų iniciatyvas, aktyviai dalyvauja organizuojant mokykloje įvairius renginius, įgyvendinant projektus. „Tėvų klasė“ mokykloje organizavo proto mūšį mokiniams tėvams ir mokytojams, vykdė akciją „Paaukok eurą mokinių poilsio kampeliui“ už surinktas lėšas nupirkti baldai, organizavo psichologės seminarą tėvams.

**2. Mokyklos vadovo veikla, įgyvendinant mokyklos strategiją.**

Mokykla įgyvendina 2014-2017 metų strateginį planą (pritarta Tauragės rajono savivaldybės administracijos švietimo skyriaus vedėjo 2014m. birželio 10d. įsakymu Nr. 101-20 „Dėl pritarimo Tauragės „Aušros“ pagrindinės mokyklos strateginiam planui 2014-2017 metams“)

Mokyklos vizija: Tauragės “Aušros” pagrindinė mokykla - moderni, atvira kaitai, nuolat besimokanti, padedanti mokiniui įgyti bendrąsias kompetencijas.

Mokyklos misija: Užtikrinti kokybišką priešmokyklinį, pradinį ir pagrindinį ugdymą. Kurti pamatus sąmoningos, savarankiškos, socialiai aktyvios, atitinkančios šiuolaikinius visuomenės reikalavimus asmenybės formavimuisi.

Mokyklos vertybės: Kūrybiškumas, Bendradarbiavimas, Mokymasis, Tobulėjimas, Demokratiškumas.

Mokyklos strateginiai tikslai:

1. Tobulinti šiuolaikinės pamokos vadybą.

2. Stiprinti mokyklos bendruomenės narių partnerystę puoselėjant vertybines nuostatas.

3. Gerinti ugdymo(-si) aplinką.

Strateginis veiklos planas įgyvendinamas įvertinant mokyklos veiklos rezultatus ir juos analizuojant**,** aptariant Mokytojų taryboje ir Mokyklos taryboje mokyklos stipriąsias ir silpnąsias puses, galimybes bei grėsmes, planuojant mokyklos veiklą. Siekiant įgyvendinti Mokyklos Strateginio plano ir Metinio veiklos plano išsikeltus tikslus ir numatytus uždavinius, kasmet birželio mėnesį, atliktos veiklos rezultatai aptariami su mokyklos bendruomene, gauti rezultatai įtakoja ateities tikslų, tobulinant mokyklos veiklą, išsikėlimą.

Darbo grupės atlikta strategijos plano stebėsena:

|  |  |  |
| --- | --- | --- |
| **I. Tikslas. Tobulinti šiuolaikinės pamokos vadybą.** | | |
| **Uždavinys** | **Planuotas rezultatas** | **Įsivertinimas** |
| 1. Analizės atlikimas gabių mokinių ugdymo(-si) patirtis, gabumų atpažinimo metodikų taikymas | Mokykloje veiks darbo su gabiais mokiniais ugdymo(-si) susitarimai. Parengta ir įgyvendinama „Gabių mokinių ugdymo“ programa. | Uždavinys pradėtas įgyvendinti. Mokytojų tarybos posėdyje mokytojai supažindinti su gabių ir talentingų mokinių požymiais, klasių vadovai su mokytojų ir tėvų pagalba bando atpažinti šiuos mokinius ir vaiko gerovės komisijoje diskutuos kaip su šiais vaikais reikia dirbti rengs „Gabių mokinių ugdymo programos projektą. |
| 2. Ugdymo plano, optimaliai tenkinančio individualius mokinių poreikius sudarymas | Tenkinami mokinių ugdymos(-si) poreikiai. Taikoma tarpdalykinė integracija, organizuojami integruoti projektai. | Uždavinys įgyvendintas iš dalies. Kadangi atsižvelgiant į mokinio krepšelio lėšas mokykla neturi galimybės mokyklos nuožiūra skirstomas valandas skirti šimtu procentu. |
| 3. Individualus mokinių konsultavimas | Sudaryti konsultacijų grafikai leidžia mokiniams pašalinti ugdymo(-si) spragas. Didės mokinių mokymosi motyvacija | Uždavinys įgyvendintas iš dalies. Skiriamos valandos konsultacijoms, tačiau poreikis yra didesnis nei mokykla gali skirti atsižvelgiant į mokinio krepšelio lėšas. Nuo 2015m. rugsėjo mėn. mokykloje veikia namų ruošos pamoka 5-8 kl. mokiniams |
| 5.Šiuolaikinių mokymo metodų taikymas ugdymo procese | Dauguma mokytojų taikys aktyvius mokymo metodus, dažnai naudosis IKT ir kitas mokymo priemones. | Uždavinys įgyvendintas iš dalies. 88 proc. kabinetų turi kompiuterius ir multimediją. Mokykla įsigijo iPad planšetinius kompiuteris (12vnt.). Atnaujinta informacinių technologijų klasė. |
| 6. Mokinių pažangos ir pasiekimų vertinimo sistemos plėtojimas ir įgyvendinimas | Mokiniams ir jų tėvams aiški ir suprantama mokinių pažangos ir pasiekimų vertinimo tvarka. | Uždavinys įgyvendintas. IQES platformoje atlikta mokinių ir tėvų apklausa: mokiniams ir jų tėvams aiški mokinių pažangos ir pasiekimų vertinimo tvarka. |
| 2. Tikslas. Stiprinti mokyklos bendruomenės narių partnerystę puoselėjant vertybines nuostatas | | |
| 1. Mokinių tėvų įtraukimas į ugdymo procesą (klasės valandėlių, pamokų vedimas, renginių organizavimas ir dalyvavimas juose) | Mokinių tėvų veikla ir indėlis į mokyklos gyvenimą –tėvų dalyvavimas vykdant klasės veiklas, kontroliuojant vaikų mokymąsi ir pamokų lankymą, ugdant vaikų atsakomybę už savo mokymąsi. Įsteigta tėvų grupė „Tėvų klasė“ | Uždavinys įgyvendintas iš dalies. Įsteigta „Tėvų klasė“, kuri organizavo mokykloje „Protų mūšį“, psichologės paskaitą tėvams, vykdė akciją „Nors po vieną eurą mokinių poilsio kampeliui“ nupirkti baldai poilsio kampeliui. Aktyviai dalyvauja įvairiuose renginiuose, |
| 2.Tėvų pedagoginis ir psichologinis švietimas | Organizuojamos paskaitos, specialistų konsultacijos. Mokyklos internetinė svetainė naudojama tėvų pedagoginiam ir psichologiniam švietimui. | Uždavinys įgyvendintas iš dalies. Mokyklos internetinėje svetainėje sukurta nuorodos „Pedagoginis tėvų švietimas“, „Specialusis ugdymas“, per mokslo metus tėvam organizuojama viena psichologo paskaita, kiekvienais metais organizuojamos atvirų durų dienos, per kurias tėvai gali konsultuotis su visų dalykų mokytojais individualiai. |
| 3.Bendradarbiavimas su pagalba teikiančiomis (Vaiko teisių apsaugos tarnyba, Nepilnamečių reikalų inspekcija, Pedagogine psichologine tarnyba ir kt.) | Mažėja rizikos grupės mokinių skaičius. Sukurta patyčių mažinimo strategija. 10-15 proc. mažėja praleistų be pateisinamos priežasties pamokų skaičius. Efektyviai dirba vaiko gerovės komisija. Intensyvus ir sistemingas bendradarbiavimas tarp institucijų. | Uždavinys įgyvendintas iš dalies. Sumažėjo praleistų be pateisinamos priežasties pamokų 8,7 proc. Patvirtinta vaiko gerovės komisijos parengtas mokinių lankomumo priežiūros aprašas. Sistemingai bendradarbiaujama su Nepilnamečių reikalų inspekcija, jos atstovai dalyvauja vaiko gerovės posėdžiuose, skaito paskaitas mokiniams. |
| 3Tikslas. Gerinti ugdymo(-si) aplinką | | |
| 1. Mokomųjų kabinetų, mokyklos viešųjų erdvių atnaujinimas ir modernizavimas (kasmet suremontuojant nors po vieną klasę) | Mokyklos patalpos atitinka higienos ir saugumo normas bei reikalavimus. | Uždavinys įgyvendintas iš dalies. Atlikti kapitaliniai remontai trijose mokomuosiuose kabinetuose ir skaitykla perkelta į didesnes patalpas. Mokykla įsigijo išmaniąją klasę (12 Apple iPad).Parengta ir įgyvendinama 2015-2017m. edukacinių aplinkų plėtojimo programa. |

**3. Mokyklos vadovo veikla įgyvendinant metinį veiklos planą**

Mokykla rengia metinį veiklos planą (mokslo metams), kurio projektą paruošia direktoriaus įsakymu sudaryta darbo grupė.

Metinio veiklos plano tikslų įgyvendinimas:

|  |  |
| --- | --- |
| 1. Tikslas: suteikti optimalias galimybes kiekvienam besimokančiajam pasiekti geresnių ugdymosi rezultatų, sudaryti sąlygas išmokimo stebėjimui ir savo pažangos vertinimui. | Mokykla vykdydama pradinio ir pagrindinio ugdymo programas vadovaujasi Bendraisiais pradinio ir pagrindinio ugdymo programų ugdymo planais. Mokyklos ugdymo planuose numatytas ugdymo organizavimas, ugdymo programų įgyvendinimas, dalykų integracija, mokymosi diferencijavimas, mokinių pasiekimų ir pažangos vertinimas.  Mokykloje susitarta dėl mokinių pažangos ir pasiekimų vertinimo bendrų reikalavimų. Vertinant mokinių pažangą ir pasiekimus vadovaujamasi  - „Pagrindinio ugdymo pasiekimų ir pažangos vertinimo tvarka“ patvirtinta mokyklos direktoriaus 2014m. kovo 10d. įsakymu Nr. 1-26.  - pradinio ugdymo mokinių pasiekimų ir pažangos vertinimo tvarka, kuri patvirtinta mokyklos direktoriaus 2014m. kovo 10d. įsakymu Nr.1-27.  - atnaujinta elektroninio dienyno 5-10 klasėse tvarkymo nuostatai  - Atlikta 5-10 klasių mokinių apklausa „Vertinimas kaip ugdymas“ 2015m. sausio mėn. (Mokytojai su mokiniais nuolat aptaria, ko jie turi išmokti per trimestrą - 84%; Mokytojai laikosi vienodos vertinimo tvarkos - 69%; Mokytojų vertinimai yra pelnyti - 74%; Iš mokytojų vertinamų pažymių mokiniai supranta, kokias temas reikia dar pasikartoti - 81%, Mokykloje taikomos įvairios skatinimo formos 69%; Kuriant vertinimo sistemą mokiniai buvo su ja supažindinti 54%.).  - Tobulinant atskiro mokinio pažangos ir išmokimo stebėjimą mokykloje, buvo pateikta paraiška mini mokymams. Laimėti mokymai vasario – kovo mėn. mokykloje „Mokymosi nuostatai ir būdai“. Stebėtos pamokos ir aptartos mokytojų tarybos posėdyje (2015-05-18 protokolas Nr.6-5) „Išmokimo stebėjimas ugdymo procese“.  -modernizuojant ugdymo procesą mokykla įsigijo mobilią iPad klasę (12 vnt.) Mokyklos komanda pateikė paraišką ir laimėjo dalyvavimą (iš 106 mokyklų) programos „Samsung Mokykla ateičiai“ skaitmeninius mokymus.  - Stebimi ir analizuojami mokinių (išvykusių po 8 klasės į gimnazijas) grįžtamieji pasiekimai.( mokytojų tarybos 2015-01-21 protokolas Nr. 6-1)  - Mokinių pažanga ir pasiekimai aptariami kiekvieno trimestro (pusmečio 1-4 klasių) pabaigoje, mokytojų tarybos posėdžiuose. Ji lyginama su ankstesnių metų pasiekimais. Stebimas neigiamų įvertinimo mažėjimas, gerai ir labai gerai besimokančių mokinių nežymus didėjimas. Gerėja mokinių lankomumas, mažėje praleistų pamokų be pateisinamos priežasties.  -Vaiko gerovės komisijoje analizuojami SPU mokinių pasiekimai, aptariamos nepažangių mokinių mokymosi problemos, kviečiami mokinių tėvai pokalbiui.  -Mokytojai rengia skirtingas užduotis, skirtingų gebėjimų mokiniams, pagrindinio ugdymo pamokų tvarkaraštis pritaikytas 7 ir 8 klasių mokiniams lietuvių kalbos ir matematikos pamokas vesti skirtingų gebėjimų mokiniams.  -Turintiems mokymosi sunkumų pagalbą teikia specialioji pedagogė ir logopedė.  -Analizuojamas 1 ir 5 klasių mokinių individualių poreikių tenkinimas metodinės tarybos ir mokytojų tarybos posėdžiuose.  - skirtos 5 savaitinės valandos 5-10 klasių mokiniams namų darbų ruošai.  - Parengtas pagalbos teikimo 5-10 klasių mokiniams per namų darbų ruošos pamoką aprašas.  - 4a ir 4b klasėse skiriami mokiniai į dvi grupes pagal mokymosi galimybes mokyti matematikos  2015-2016m.m. 1-4 klasių dalykų planuose suplanuotos (lietuvių, matematikos ir pasaulio pažinimo) rezervinės pamokos, kad būtų galima grįžti prie neišmoktų, nesuprastų dalykų.  - aptarti ir išanalizuoti 2015m. ketvirtų ir aštuntų klasių standartizuotų testų rezultatai ir numatyti  - vestos integruotos pamokos: istorijos- dailės“ pirmykštis žmogus – medžiotojas“, lietuvių- muzikos „Lietuvių liaudies dainų pynė“, lietuvių- technologijų „“Paslaptingas sakmių pasaulis“, istorijos- geografijos „Civilizacijų aušra“, matematikos- informacinių technologijų integruotų pamokų ciklas „Simetrija aplink mus“, anglų kalbos- gamtos „Medžio aprašymas“ ir kt.  - vestos pamokos netradicinėse aplinkose (muziejuose, bibliotekose, prie vandens telkinių, mokyklos kieme, knygyne, miške, įmonėse.  - organizuotos metodinės dienos metodinėse grupėse „Mokinių įtraukimas i mokymos(si) planavimą“  - Parengtas ir patvirtinta mokyklos direktoriaus 2015m. balandžio 10d. įsakymu Nr. 1-39 „Mokyklos darbuotojų skatinimo tvarkos aprašas“.  - mokytojų tarybos posėdyje skaityti pranešimai „Motyvacijos samprata ir skatinimo būdai“, „Mokinių vertinimo ir įsivertinimo lentelės“ pasidalinta gerąją patirtimi „Pamokos netradicinėse aplinkose“ |
| 2. Tikslas: Vienyti mokyklos bendruomenės narių pastangas, siekiant asmenybės socialinės raidos pažangos | -Parengta mokyklos mokinių lankomumo priežiūros sistemos aprašas.  -Parengta ir įgyvendinama mokyklos edukacinių aplinkų kūrimo ir plėtojimo programa 2015-2017m.  -Kiekvieno mokinio tėvai pildė anketas rengiant mokyklos pradinio ir pagrindinio ugdymo programų ugdymo planus ir metinę veiklos programą.  -Mokyklos bendruomenė aktyviai dalyvavo atnaujinant mokyklos uniformų dėvėjimo tvarką ir mokinio elgesio taisyklės.  -Mokyklos bendruomenei organizuoti renginiai:  „Pavasario spalvos“, Vaikystės šventė, kalėdinė popietė „Jau Kalėdos“, Kaziuko mugė, „Aušros fiesta“, Sporto šventė, Tėvų diena mokykloje, Penktokų krikštynos, organizuota Gerumo akcija (gamino inkilėlius), Vaikų velykėlės, organizuotas renginys „Dainuoju Lietuvai“, Organizuota mokyklos jubiliejaus šventė ir kt.  -Visuose klasėse vyko tėvų susirinkimai (per mokslo metus po 2)  -Įjungti tėvai į projektą „Sveikatingumo dienos mokykloje 2015“ organizuota rytinės mankštos komplektas tėveliams, buvo gaminami sveikuoliški sausainiai  -Organizuotos mamos arba šeimos šventės 1-4 klasių mokinių tėveliams.  -Tėvai įtraukti į projektą mes rūšiuojam. |

**4. Mokyklos ugdymo turinio vadyba.**

Mokykloje sudarytos pradinio ir pagrindinio ugdymo programų ugdymo planų rengimo darbo grupės, kurioms vadovauja mokyklos direktoriaus pavaduotojos ugdymui.

*Pagrindinio ir pradinio ugdymo plano* rengime dalyvauja visa bendruomenė. Gegužės-birželio mėn surenkama informacija iš mokinių ir jų tėvelių apie pageidavimus turėti papildomas pamokas (konsultacijas) , pasirenkamųjų dalykų bei neformaliojo švietimo užsiėmimų pasirinkimus. Darbo grupei, kuriant ugdymo planą, tenka atsižvelgti į : mokinių, tėvų pateiktus prašymus, pageidavimus, strateginio plano uždavinius, IQES sistemoje apklausos metu gautus rezultatus, išorės vertintojų bei mokyklos vidaus įsivertinimo grupės gautus rezultatus bei bendruosius ugdymo planus. Dėl lėšų stygiaus mokykla naudoja apie 40% valandų, skirtų mokinio ugdymo poreikiams tenkinti. Ieškoma galimybių, kaip maksimaliai išnaudoti Bendrųjų ugdymo planų galimybes sudarant mokyklos Ugdymo planus, komplektuojant klases, dalijant klases į grupes nurodytiems dalykams mokyti.

Atsižvelgdami į šiuos dokumentus 2015-2016m.m.

*Pagrindiniam ugdymui*

Valandas, skirtas mokinių ugdymo poreikiams tenkinti, išnaudojome 40%,skyrėme:

- grupinėms konsultacijoms (siekiantiems aukštesnio lygmens)

lietuvių kalbos 5a, 5b, 7, 8a, 8b klasėse;

matematikos 6, 8ab klasėse;

fizikos 8a, 8b klasėse;

anglų kalbos 7 klasėje;

anglų kalbos pagilintam mokymui 5 klasėje;

-informacinių technologijų integruotam mokymui, kai klasėje dirba du mokytojai; -matematikos moduliui „Struktūrizuotų matematikos uždavinių sprendimas“ 10 klasėje; -lietuvių kalbos moduliui „Lietuvių kalbos rašybos ir skyrybos įtvirtinimas“ 10 klasėje; -namų darbų ruošimui;

-pasirenkamajam dalykui „Sveikatos stiprinimas“ 6-7 klasėse.

*Pradinio ugdymo*

Valandos mokinių ugdymo(si) poreikiams tenkinti skiriamos (išnaudojame 40%):

-kūno kultūrai mokyti 2a ir 2b kl. mokiniams (šokio programai įgyvendinti)

-grupinėms matematinėms konsultacijoms - 4a ir 4b kl. mokiniams;

-prevencinėms programoms „Antras žingsnis“ įgyvendinimui – 1,3a, 3b kl. mokiniams

**Neformaliojo ugdymo plano** rengime dalyvauja visa bendruomenė. Mokykla kiekvienų mokslo metų pabaigoje įvertina ateinančių mokslo metų mokinių neformaliojo ugdymo poreikius, numatomus prioritetus, prireikus juos tikslina mokslo metų pradžioje ir siūlo mokiniams rinktis neformaliojo ugdymo programas. Neformaliojo ugdymo veikla skirta mokinių asmeninėms, socialinėms, edukacinėms kompetencijoms ugdyti per pasirinktą meninę, sportinę, techninės kūrybos ar kitą veiklą. Neformaliajam ugdymui skiriamos 31 savaitinės valandos. 2015m. panaudotos visos NU valandos. Mokykloje veikia 19 būrelių ( 1-4 klasių mokiniams-10 būrelių, 5-10 klasių mokiniams – 9 būreliai). Būrelyje yra nemažiau kaip 12mokinių.

**Priešmokyklinio ugdymo** plano rengime dalyvauja darbo grupė. Gegužės-birželio mėn. surenkama informacija iš mikrorajono tėvų apie pageidavimus lankyti mokyklos priešmokyklinę grupę. Darbo grupė parengia ugdymo planą. Plano tikslas: organizuoti individualizuotą, sėkmingą vaiko adaptavimąsi bei brandumą mokyklai garantuojantį ugdymo procesą. Ugdyti aktyvų, savimi ir savo gebėjimais pasitikintį būsimą pirmokėlį. Formuoti pažinimo motyvaciją turintį vaiką, sudaryti prielaidas tolesniam sėkmingam ugdymuisi mokykloje..

Ugdomosios veiklos laikas – 160 dienų. Mokykloje mokomasi 5 dienas per savaitę. Užsiėmimai prasideda 8.00 val., baigiasi 12.00 val.Priešmokyklinio ugdymo pedagogo valandų skaičius per savaitę – 36 val. Priešmokyklinio ugdymo organizavimo forma yra priešmokyklinė- ikimokyklinė grupė ( II modelis).

**5. Mokyklos edukacinių aplinkų kūrimas ir tobulinimas.**

Įgyvendinta mokyklos edukacinių aplinkų kūrimo ir plėtojimo programa 2015-2017m. patvirtinta 2015m. balandžio 10d. mokyklos direktoriaus įsakymu Nr.1-38. Už savivaldybės biudžeto lėšas (vasarą)

\*Atlikti kapitaliniai remontai 221; 213; 322kab.

\*Skaitykla perkelta į naujas išremontuotas patalpas 112kab.

\*Atlikti kapitaliniai remontai darbuotojų tualetuose (2 tualetai).

\* pakeista grindų danga 124 kab.

\*Įrengtas poilsio kampelis pradinių klasių mokiniams;

\* atnaujinta kompiuterių klasė

Iš mokyklos sutaupytų lėšų:

* Pakeisti šviestuvai aktų salėje;
* Nupirktos žaliuzės 3 klasėse
* Nupirkti 4 projektoriai klasėse;
* Pakeista grindų danga 314 kab.
* Atnaujinti suolai 2 klasėse

Edukacinės erdvės papuoštos mokinių kūrybiniais darbais.

**6. Mokyklos darbuotojų kompetencijos ir kvalifikacijos tobulinimas.**

Mokytojų kvalifikacija: 1 mokytojas ekspertas; (3%)

22 mokytojai metodininkai, (65%)

6 vyresnieji mokytojai, (18%)

5 mokytojai. (14%)

Kiekvienais metais mokykloje yra sudaroma pedagogų kvalifikacijos tobulinimo programa, kuri aptariama mokytojų ir mokyklos taryboje patvirtinta mokyklos direktoriaus 2015m. sausio 27d. įsakymu Nr. 1-15

**Programos tikslas:** Nuolat tobulėjantis, profesionalus mokytojas gebantis rasti ryšį su mokiniais ir padedantis spręsti mokinių ugdymosi problemas.

**Uždaviniai:**

**1.**Sudaryti sąlygas pedagoginiams darbuotojams nuolat tobulėti ir modernizuoti ugdymosi procesą.

**2.** Nuolat analizuoti, tirti ir spręsti veiklos problemas.

**3.**Sudaryti sąlygas tobulinti išorės vertintojų nustatytas veiklas

Mokyklos pedagogų bendru sutarimu, taupant kvalifikacijos lėšas, mokytojai įgavę kvalifikacijos žinių Tauragės PMMC ar kitose įstaigose dalijasi gauta informacija su kolegomis. Visi mokytojai dalyvavo 1-2 seminaruose, o 39% pedagogų aplankė 5 ir daugiau seminarų.

Mokytojai aktyviai dalyvauja kitų mokyklų organizuotose konferencijose: „Bendradarbiaujančio ryšio svarba vaiko gerovei“ (Žalgirių gimnazijoje 2015 vasaris). „Keiskimės kartu. Kaip motyvuoti mokytis įvairių gebėjimų mokinius “ („Versmės“ gimnazijoje 2015 vasaris ).

Taip pat mokytojai dalyvavo ir nuotoliniuose seminaruose: „Motyvacijos samprata ir jos stiprinimas“, „Vertinimas ir įsivertinimas“, „Gabių mokinių atpažinimas ir ugdymas“ ir kt.

Mokykloje didelis dėmesys skiriamas išorės vertintojų pastebėtiems trūkumams ištaisyti. Norint tobulinti atskiro mokinio pažangos ir išmokimo stebėjimą mokykloje, buvo pateikta paraiška mini mokymams Paraiška laimėta ir 2015 vasario-kovo mėn mokykloje vyko mini mokymai „Mokymosi nuostatos ir būdai“

Modernizuojant ugdymo procesą, įsigijus mobilią iPad klasę 2015 rugpjūtį mokykloje organizuotas seminaras pedagogams „Mobiliųjų įrenginių galimybės ugdymo procese

Mokyklos komanda pateikė paraišką ir laimėjo dalyvavimą (iš 106 mokyklų) programos „Samsung Mokykla ateičiai“ skaitmeninius mokymus.

Kiekvienais metais, birželio mėnesį pedagoginiai darbuotojai pildo vertinimo ir įsivertinimo lenteles iš kurių matyti, kad siekia įgyti naujų žinių, dalyvauja konkursuose ir olimpiadose, organizuoja ir veda netradicines, integruotas pamokas

2015m. mokykloje parengta ir patvirtinta 2015m. balandžio 10d. įsakymu Nr. 1-39 „Mokyklos darbuotojų skatinimo tvarkos aprašas“

**7. Mokyklos išteklių administravimas ir valdymas.**

Mokykla finansuojama iš mokinio krepšelio lėšų, savivaldybės biudžeto lėšų, lėšų gaunamų už teikiamas paslaugas (spec. programų lėšos) ir kitų šaltinių.

2015 metais dėl mokinio krepšelio metodikos netobulumo mokyklai mokinio krepšelio lėšų nepakako. 2015 metų pabaigoje steigėjas papildomai skyrė lėšų iš 7 proc. savivaldybės perskirstomos mokinio krepšelio dalies 36 946 Eur. mokytojų atlyginimams. 2015 metus mokykla baigė be jokių kreditorinių įsiskolinimų, pedagoginiams darbuotojams išmokėtas darbo užmokestis. Kaip ir kiekvienais metais iš mokinio krepšelio lėšų įsigyjama reikiamų vadovėlių ir mokymo priemonių, mokyklinių baldų, kompiuterinės įrangos. Mokinio krepšelio lėšos naudojamos metodikoje nurodytoms reikmėms. Visiems pedagoginiams darbuotojams, išlaikomiems iš mokinio krepšelio lėšų, nuo 2015m. spalio mėn. taikyti minimalūs tarifinio atlygio koeficientai.

Mokymo aplinkos lėšas rajono savivaldybė 2015 metams planavo ir skyrė tik vienuolikai su puse mėnesio. Lėšas taupiai ir racionaliai naudojant buvo išmokėtas darbuotojams darbo užmokestis ir socialinis draudimas už gruodžio mėnesį. Liko neatsiskaityta 1141,72 Eur. tik už dalį paslaugų, kadangi sąskaitas jų tiekėjai pateikia gruodžio mėnesį.

Materialiniai ir finansiniai ištekliai valdomi pagal mokyklos finansų apskaitos politiką, patvirtintą 2009 m. gruodžio 30 d. direktoriaus įsakymu Nr. 1-43. Už materialinių bei finansinių išteklių panaudojimą mokyklos direktorius atsiskaito mokyklos mokytojų tarybai (2016-01-27 protokolo Nr. 6-2) ir mokyklos tarybai (2016-02-03 protokolo Nr.7-1). Sudaryta mokyklos edukacinės aplinkos atnaujinimo organizavimo ir koordinavimo darbo grupė sprendžia 2% GM paramos lėšų panaudojimo tikslingumą, mokyklos sutaupytų lėšų panaudojimą, sudaro kabinetų, kuriems reikalingas remontas eiliškumą, ruošia reikalingų įsigyti mokymo priemonių sąrašą, atsižvelgiant į metodinių grupių pateiktus prašymus.

Mokykloje įgyvendinama parengta edukacinių aplinkų kūrimo ir plėtojimo programa 2015-2017m.

**Vykdyti projektai**:

1. Visuomenės sveikatos rėmimo programa “Svekatos dienos mokykloje 5” 400 Eur.

2. Vaikų socializacijos (vasaros poilsio programa) “Saulės ratu” 350 Eur.

2. “Erasmus +” programos KA2 bendrojo ugdymo sektoriaus tarpmokyklinės strateginės partnerystės projektas “Aktyvi visuomenė ir aplinkos suvokimas per formalų ir neformalų mokymą” 23 308 Eur.

3. Nacionalinis VšĮ „Elektronikos gamintojų ir importuotojų organizacijos“ ir VšĮ „Ekošviesa“ inicijuotas ir kartu su partneriais įgyvendinamas aplinkosauginis projektas „Mes rūšiuojam“. Dalyvavo 1-10 klasių mokiniai, 1-4 klasių mokiniai laimėjo I vietą - prizas - 300 EUR. (Už surinktas atliekas – 215 EUR., už makulatūrą – 37 EUR).

Viso už projektus gauta: **24 610 Eur.**

**Kitos lėšos:**

Spec. Lėšos už patalpų nuoma surinkta- 1395 Eur. (panaudoti mokyklos renginiams)

2% paramos lėšos pravesta 1411,13 Eur.

Biudžeto lėšos papildomai skirta:

6750 Eur. Kompiuterių klasei įsigyti;

15 726 Eur. Remonto darbams.

Iš biudžeto sutaupytos lėšos: 8 849Eur.

Tėvų klasės surinktos lėšos: 222,20 Eur.

**8. Mokyklos veiklos kokybės įsivertinimo organizavimas ir rezultatai.**

Mokyklos veiklos įsivertinimas atliekamas pagal bendrojo lavinimo mokyklos vidaus audito tvarkos aprašą, patvirtintą Lietuvos Respublikos švietimo ir mokslo ministro 2007 liepos 18d. įsakymu Nr. ĮSAK-1469. Mokykloje sudaryta Mokyklos veiklos kokybės įsivertinimo grupė, kurios koordinatorė yra direktoriaus pavaduotoja ugdymui. Darbo grupė kiekvieniems mokslo metams sudaro kalendorinį planą. Anketavimui atlikti mokykloje naudojama programa IQES online.lt. Mokytojų tarybos, mokyklos tarybos posėdžiuose pateikiami įsivertinimo rezultatai ir išvados: mokyklos Strateginis planas ir Metinė veiklos programa, ugdymo planai rengiami ir įgyvendinami remiantis mokyklos veiklos kokybės įsivertinimo metu išryškėjusiomis stipriosiomis ir silpnosiomis sritimis.

Nuo 2015m. gruodžio mokykla dalyvauja NMVA inicijuotame Atnaujintų įsivertinimo rodiklių išbandymo projekte „Gera mokykla: nuo geros prie geresnės“. Projekte dalyvauja 20 mokyklų – Kokybės siekiančių mokyklų narių.

2014-2015m.m. mokyklos vidaus įsivertinimo grupė vykdė tyrimus ir kaupė informaciją kaip tobulinami rodikliai:

2.3.1. „**Mokymo nuostatos ir būdai**“ ir 2.3.4. „**Išmokimo stebėjimas**“

išnagrinėtos sritys vertinamos trečiuoju lygiu.

Mokslo metų pabaigoje apklausus 1-10 klasių mokinius, jų tėvelius bei mokytojus, gauti šie rezultatai:

|  |  |
| --- | --- |
| Stipriosios pusės | Silpnosios pusės |
| **Mokiniai**  **Mokytojai nuolat tikrina, kiek mokiniai suprato ir ko išmoko.**  22,4 % visada, 38,8 % dažnai  Lyginant su praėjusiais mokslo metais, 24 % pagerėjo tikrinimas, kiek mokiniai suprato ir ko išmoko pamokos metu.  **Mokytojai yra atidūs kiekvienam mokiniui.**  12,7 % visada, 41,1 % dažnai  12,7 % mokinių teigia, kad lyginant su praėjusiais mokslo metais mokytojų atidumas kiekvienam mokiniui pagerėjo.  **Per pamokas mokytojas dėsto naują medžiagą remdamasis mokinio įgytomis žiniomis, turimais įgūdžiais.**  18,7 % dažniau mokytojai remiasi mokinio įgytomis žiniomis, turimais įgūdžiais prieš dėstant naujas temas.  **Rengiamos tikslinės konsultacijos mokiniams ne pamokos metu, taisomos, analizuojamos klaidos.**  49,3 % dažnai arba visada rengiamos tikslinės konsultacijos mokiniams ne pamokos metu  24 % kad šiais mokslo metais dažniau rengiamos tikslinės konsultacijos mokiniams ne pamokos metu.  **Išmokimo tikrinimo būdai yra veiksmingi ir priimtini mokiniams**.  55,2 % dažnai arba visada išmokimo tikrinimo būdai yra veiksmingi ir priimtini mokiniams.  18,7 % kad išmokimo tikrinimo būdai veiksmingesni ir priimtinesni, negu praėjusiais mokslo metais.  **Mokytojai laikosi iš anksto su mokiniais aptartos vertinimo sistemos**.  69,7 % dažnai arba visada mokytojai laikosi iš anksto su mokiniais aptartos vertinimo sistemos.  12,1 % mokytojai dažniau laikosi vertinimo sistemos, negu praėjusiais mokslo metais.  **Informacijos perdavimas elektroniniu dienynu.**  46,2 % lyginant su praėjusiais mokslo metais situacija išliko tokia pati.  22,7 % kad šiais mokslo metais informacijos perdavimas pagerėjo.  **Mokytojai pamokos pradžioje aptaria kiek ir ko išmoks pamokoje**  42% (lyginant su ankstesniais metais 8 % padidėjo)  **Mokytojai pamokos pabaigoje aptaria kiek ir ko mokiniai išmoko**  visada- 34%; nepastoviai – 51%;  **Pamokose mokytojai taiko įvairius būdus, kad mokiniai būtų aktyvūs**  Visada - 32% ; kartais – 50%;  **Mokytojai pamokose derina grupinį, individualų ir visos klasės darbą**  visada – 18%; kartais – 69%  **Mokiniai žino savo mokymosi stilių**  63%;  **Pamokose mokiniai yra aktyvūs (kelia ranką,noriai atsakinėja)**  visada- 30%; kartais - 54%;  **Suprantamas pamokos išmokimo aptarimas pamokos pabaigoje**- 54%;  **Mokytojai sukauptą informaciją naudoja mokinių žinioms pagilinti** **planuojamose pamokose**- visada - 25%,kartais- 55%;  **Išsiaiškinamos namų darbų užduotys pamokoje (pradžioje ir** **pabaigoje)-** visada – 50%; kartais – 37%;  **Mokytojai stebi mokinio asmeninę pažangą-** pastebi- 39%; kartais– 32%;  **Mokytojai mokinius išklauso**  visada – 44%; kartais –43%;  **Mokinių manymu daromi renginiai, pokalbiai sumažino patyčias** **mokykloje**  sumažėjo- 31%; jokių pakitimų- 42%; | .**Šiais mokslo metais vyko keli kontroliniai darbai tą pačią dieną.**  45,5 % kartais, 37,3 % dažnai arba visada Lyginant su praėjusiais mokslo metais, 47,8 % mokinių teigia, kad šiais mokslo metais keli kontroliniai darbai vyko dažniau.  **Mokiniai informuojami apie numatomą žinių patikrinimą.**  39,4 % kartais, 39,4 % mokinių teigia, kad dažnai, 15,9 % mokinių teigia, kad visada yra informuojami apie numatomą žinių patikrinimą.  23,5 % mokinių teigia, kad mokinių informavimas apie numatomą žinių patikrinimą šiais mokslo metais pablogėjo, bet 18,9 % mokinių teigia, kad situacija šiais mokslo metais pagerėjo.  **Mokiniai turi galimybę nuolat grįžti prie nesuprastų ar neišmoktų dalykų.**  65 % mokinių teigia, kad tik kartais turi galimybę per pamoką grįžti prie nesuprastų ar neišmoktų dalykų. 28,3 % mokinių teigia, kad dažnai arba visada turi galimybę per pamoką grįžti prie nesuprastų ar neišmoktų dalykų.  Lyginant su praėjusiais mokslo metais, 17,9 % mokinių teigia, kad tokią galimybę turi rečiau. Nors 15,7 % mokinių teigia, kad tokią galimybę turi dažniau.  ***Mokytojai žino mokinių mokymosi stilius ir tai taiko pamokose*** *-* žino ir taiko – 19%; gal ir žino,bet ne visada taiko – 48%; nieko nežino – 28%;  ***Pamokos tempas yra derinamas prie mokinių mokymosi greitumo****-* visada – 19%; kartais – 51%; nederina – 22%;  ***Mokytojai įtraukia mokinius į pamokos planavimą arba vedimą****-* dažnai – 8%; kartais – 42%; neįtraukia – 41%; |

2015m lapkričio mėn. IQES platformoje atliktos mokinių ir jų tėvelių apklausos rezultatai

Anketas užpildė 5-10kl. 155 mokiniai (86% visų mokinių) ir 216 tėvelių (viso mokinių 312)

**5 aukščiausi pateikti teiginiai:**

**Mokinių:**

-Mokyklos mokytojai visada padeda, papildomai paaiškina tiems mokiniams, kuriems sunkiau sekasi mokytis;

-Greta įprastinių dalykų mokykloje organizuojama ir kitokia veikla;

-Mūsų mokykloje vyksta įvairios veiklos, renginiai, kuriuose dalyvauja ne tik mokiniai ir mokytojai , bet ir kiti miesto žmonės;

-Mokytojai tiki, kad kiekvienas iš mūsų gali padaryti pažangą , mokantis jo dalyko.

-Mokytojai su mumis, mokiniais, elgiasi draugiškai ir pagarbiai

**Tėvelių:**

-Greta įprastinių dalykų mokykloje organizuojama ir kitokia veikla

-Iš mano vaiko mokytojai tikisi pažangos pagal jo gebėjimus

-Mokyklos personalas yra geranoriškas bendradarbiaudamas su tėvais

-Tėvams yra aišku į ką, kilus klausimams gali kreiptis

-Mokinių pasiekimai ir laimėjimai yra pastebimi ir vertinami

**5 žemiausi įvertinimai**

**Mokinių:**

-Mūsų mokykloje, klasėje nėra mokinių iš kurių juokiamasi, šaipomasi

-Mūsų mokyklos mokiniai drausmingai elgiasi net ir tada, kai jų nemato mokytojai

-Aš noriai einu į mokyklą

-Aš pats nesu patyręs patyčių mokykloje

-Mokykloje dažniausiai jaučiuosi laimingas

**Tėvelių:**

-Mokykla organizuoja tėvams šviečiamuosius užsiėmimus įvairiomis vaikų ugdymo temomis

-Mano vaiko mokykla žinoma kaip sėkminga –pasiekimai įvairiose konkursuose olimpiadose yra žinomi mieste, šalyje.

-Esu patenkintas savo vaiko mokymosi rezultatais

-Mano vaikas gerai atsiliepia apie visus savo bendraklasius

2015-2016m.m. mokyklos vidaus įsivertinimo grupė vykdys tyrimus, nagrinės šiuos rodiklius: 3.1.1 Atskiro mokinio pažanga; 2.5.2 Mokymosi veiklos diferencijavimas.

**9. Atlikti kontroliuojančių institucijų patikrinimai:**

|  |  |  |  |  |
| --- | --- | --- | --- | --- |
| Eil.Nr. | Tikrintojo vardas, pavardė, pareigos | Tikrinimo data | Tikrinimo objektas | Tikrinimo rezultatai išvados |
| 1. | D.Petkienė Tauragės rajono savivaldybės administracijos švietimo skyriaus vyr. specialistė | 2015-04-07 | Vaikų priėmimo į mokyklą sutarties formos | Sudarant sutartis 2015m. rugsėjo mėn. vengti perteklinių nuostatų. |
| 2. | D.Petkienė Tauragės rajono savivaldybės administracijos švietimo skyriaus vyriausioji specialistė | 2015-05-23 | Užsienio kalbos (anglų kalbos) brandos egzamino organizavimas ir vykdymas | Užsienio kalbos (anglų kalbos) brandos egzaminas organizuotas ir vykdytas vadovaujantis 2015m. brandos egzaminų organizavimo ir vykdymo tvarkos aprašu ir vykdymo instrukcijomis. |
| 3. | S.Ulinskienė Tauragės visuomenės sveikatos centro Visuomenės sveikatos saugos kontrolės skyriaus vyresnioji specialistė. D.Petkuvienė Visuomenės sveikatos saugos kontrolės skyriaus vyriausioji specialistė | 2015-09-23 | Planinis patikrinimas (periodinė kontrolė) | Atlikus periodinę kontrolę nenustatyta HN21:2011, HN20:2012 pažeidimų |
| 4. | O.Toliušienė Tauragės rajono savivaldybės administracijos Centralizuotos vidaus audito tarnybos vidaus auditorė, vyr. sprcialistė | 2015m gruodžio mėn. | Metinė inventorizacija | Vidaus audito ataskaita dėl 2015 metų inventorizacijos 2015-12-30 Nr. 102-14 |

**10.Svarbiausi pasiekimai.**

Svarbiausi mokyklos kultūros dėsniai: bendri tikslai, kolegiškumas, nuolatinis tobulėjimas. Ryškiausiu prioritetu laikome kultūrinį, meninį, estetinį ugdymą. Šiose srityse ypač ryškūs pasiekimai. Mokiniai aktyviai dalyvauja mokyklos, rajono, respublikos renginiuose, konkursuose, olimpiadose.

**Mokinių laimėjimai varžybose**

|  |  |
| --- | --- |
| **Varžybos** | **Nugalėtojai** |
| Kalėdinis krepšinio turnyras „Žalgirių “ gimnazijoje | Komanda –I vieta |
| Bėgimas skirtas Lietuvos karių dienai paminėti | Liutaura Venckaitytė – II vieta |
| LMOF Tauragės m.kvadrato varžybos | Mergaičių (gim 2002m.) komanda – I vieta |
| LMOF Tauragės m. krepšinio varžybos | Mergaičių komanda – I vieta |
| LMOF Tauragės m. Kalėdinis badmintono turnyras | Austė Kasparavičiutė – III vieta |
| LMOF Tauragės m. stalo teniso varžybos | Berniukų komanda – III vieta |
| LMOF Tauragės m. stalo teniso varžybos | Mergaičių komanda – I vieta |
| LMOF Tauragės m. lengvosios atletikos varžybos | Berniukų komanda – III vieta |
| LMOF zoninės stalo teniso varžybos Laukuvoje | Mergaičių komanda – III vieta |
| LMOF zoninės kvadrato varžybos | Mergaičių (gim 2002m.) komanda – II vieta |
| LMOF zoninės krepšinio varžybos | Mergaičių komanda - I vieta |
| LMOF tapzoninės mergaičių krepšinio varžybos | Mergaičių komanda – II vieta |

**Mokinių laimėjimai konkursuose**

|  |  |
| --- | --- |
| **Konkursas** | **Prizininkai, laureatai, diplomantai** |
| Rajoninis vokiečių kalbos vertimų konkursas | Ignas Ruškys 7b kl.– I vieta  Airidas Giedraitis 7b kl. – II vieta,  Gunaras Stragauskas 7b kl. – II vieta |
| Rajoninis Miesto bibliotekos iliustracijų konkursas „Metų laikai“ | Laureatai:  Greta Bajoraitė, 6kl.  Lukas Mikalauskas 7a kl. |
| Rajoninis konkursas „Kryžiuje yra išganymas, kryžiuje yra gyvenimas...“ | Padėkos raštais - apdovanoti visi dalyvavę mokiniai („Aušros“ pagr. m-los 4- 10 kl. 42 mokiniai) |
| Tauragės rajoninis piešinių konkursas: „Kryžiuje yra išganymas, kryžiuje yra gyvenimas...“. | Lauretai:  Evelina Alšauskaitė 7b. kl.,  Patricija Ziekytė 5 kl.,  Jurga Juškaitė 8a. kl., |
| Rajoninis 4-6 klasių anglų kalbos meninio skaitymo konkursas | Austė Kasperavičiūtė, 6 kl. – III vieta |
| Rajoninis ekonomikos konkursas „Esu verslus“ | VŠI „Tauragės turizmo ir verslo informacinio centro padėka mokyklos mokiniams. |
| Lietuvos krašto ministerijos konkursas „Ką žinai apie Lietuvos kariuomenę“ | Rajone puikiai pasirodė Ernestas Petkus, 10 kl.  Karolis Vaičys, 10 kl. |
| Respublikinis informatikos konkursas „Bebras“ | Rajone :  Ignas Ruškys, 7b – III vieta  Airidas Giedraitis, 7b –I vieta  Gunaras Stragauskas, 7b – IV vieta |
| Nacionalinis konkursas „Lietuvos istorijos žinovas“ | Edmundas Ziekis, 8b - LIMA padėka už dalyvavimą ir puikias žinias. |
| Respublikinis konkursas „Kalbų kengūra“, anglų kalba | Gunaras Stragauskas, 7b kl. – Oranžinės Kengūros diplomas  Roberta Vaičikauskaitė, 8a kl. – Auksinės Kengūros diplomas  Ugnė Klumbytė, 8a kl. – Oranžinės Kengūros diplomas |
| Respublikinis konkursas „Kalbų Kengūra“, vokiečių kalba | Ignas Ruškys, 7b kl. – Sidabrinės Kengūros diplomas  Airidas Giedraitis, 7b kl. – Auksinės kėngūros diplomas |
| Respublikinis konkursas „Matematikos Kengūra“ | Rajone:  Skaiva Ptakaitė, 2a kl. – I vieta  Kamilė Kiliokaitytė, 1b kl. – IV vieta |
| Respublikinis konkursas „Istorijos Kengūra“ | Edmundas Ziekis, 8b kl. – sidabro diplomas |
| Rajoninis piešinių konkursas „Apie ką ošia miškai“ | 1-4 klasių tarpe Erikas Kazlauskas 2akl.- I vieta,  9-12 klasių tarpe J. Tarasiukaitė 10kl. - II vieta; |
| Respublikinis vertimų konkursas „Tavo žvilgsnis“, rusų kalba | Diplomantai:  Ernesta Mockaitytė 8a kl.  Kotrina Paulikaitė 7b kl.  Taura Kleinauskaitė 7b kl. |

**Mokinių laimėjimai olimpiadose**

|  |  |
| --- | --- |
| **Olimpiada** | **Nugalėtojai** |
| Rajoninė gamtos mokslų, biologijos olimpiada, 5-8 kl. | Eglė Naikauskaitė, 5 kl. – III vieta  Kristupas Mikašauskas, 6 kl. – I vieta  Goda Stašinskaitė, 6 kl. - III vieta |
| Rajoninė 6-8 klasių mokinių „Mano gaublys“ geografijos olimpiada | Mykolas Dzidzevičius, 6 kl. – II vieta  Goda Stašinskaitė, 6 kl. – III vieta  Paulius Matemaitis, 7b kl.– II vieta  Ignas Ruškys, 7b kl.– I vieta |
| Rajoninė technologijų olimpiada | Beatričė Arštikytė, 5 kl. – I vieta  Milena Bajalytė, 6 kl. – III vieta  Kornelijus Baublys, 9 kl. – I vieta |
| Rajoninė dailės olimpiada, 5-7 kl. | Kamilė Juknaitė, 7a kl. – I vieta |
| Rajoninė dailės olimpiada, 8-12 kl. | Jurga Juškaitė, 8a kl. – II vieta |
| Rajoninė 4-okų matematikos olimpiada | Rokas Danusas, 4a kl. – III vieta |
| Rajoninė rusų kalbos olimpiada, 7-8 kl. | Jovita Bežinytė, 7a kl. – II vieta |
| Rajoninė lietuvių kalbos olimpiada | Saulė Virvičiūtė, 5 kl. – III vieta  Patricija Ziekytė, 5 kl. – III vieta  Viktorija Dambrauskaitė, 8b kl.– IIvieta  Vestina Gustytė, 7b kl.– III vieta |
| Rajoninė IT olimpiada | Domantas Jokšas, 6kl. - III vieta |

Gautas finansavimas “Erasmus +” programos KA2 bendrojo ugdymo sektoriaus tarpmokyklinės strateginės partnerystės projektui “Aktyvi visuomenė ir aplinkos suvokimas per formalų ir neformalų mokymą” 23 308 Eur.

Įgyvendintas nacionalinis VšĮ „Elektronikos gamintojų ir importuotojų organizacijos“ ir VšĮ „Ekošviesa“ inicijuotas ir kartu su partneriais aplinkosauginis projektas „Mes rūšiuojam“. Dalyvavo 1-10 klasių mokiniai, 1-4 klasių mokiniai laimėjo I vietą - prizas - 300 EUR. (Už surinktas atliekas – 215 EUR., už makulatūrą – 37 EUR).

**11.Problemos.**

1. Mažėjant mokinių skaičiui pagal dabartinę mokyklos MK finansavimo metodiką, mokyklai neužtenka lėšų pilnai vykdyti ugdymo programą, įsigyti mokymo priemonių.

2. Mokyklai reikalingas psichologas.

3. Reikalinga mokyklos renovacija- apšiltinti sienas, pakeisti vamzdynus, sutvarkyti lietaus kanalizaciją.

4. Reikalinga mokyklos vidaus erdvių renovacija.

5. Atnaujinti lauko krepšinio aikštelę.

Mokyklos direktorė Snieguolė Bastakienė